google/wiki40b huggingface dataset:
Anli Pollicino

Historie

Shindy hadde lenge drivet med musikk med stor påvirkning av hans foreldre som begge var artister. Da han i 2006 møtte kiyozumi, hadde han egentlig tenkt til å legge musikken bak seg, men da Kiyozumi foreslo at de skulle lage et band sammen takket han ja. De hadde venner som kunne spille forskjellige instrumenter, prøvde dem ut og fant ut at alle kunne spille bra. De fikk en besetning som består av Shindy som vokalist, Kiyozumi på trommer og Takuma på guitar. Bandet starter aktivitetene sine som Anli Pollicino i 2006, som et sessionband.
2006 AP startet som et sessionband, og fikk Yo-1 som et støttemedlem.
2007 Den 3. april gir bandet ut sin første maxi-single kalt Pride. I august blir det nye medlemmet av Anli Pollicino Yo-1 som spiller gitar og korer på noen av sangene.
2008 Fra august 2008 er bassisten Masatoshi støttemedlem.
2009 blir Masatoshi offisielt det nye medlemmet av Anli Pollicino. Samme året blir Anli Pollicino signert til Euclid Agency, under visual kei selskapet Zany Zap. De gir ut sitt første mini-album kalt Fahrenheit 31 og opptrer på sitt første show i Ikebukuro Cyber-konserthus den 20. november. De gir også ut en ny single kalt Street smarts/Mr.0 ~live ver.~
2010 Anli Pollicino har sitt andre show i februar på Takadanobaba CLUB PHASE-konserthus. I mai-juni dro de på sin første Europa-turné i 7 land med 19 forestillinger (de fleste i Frankrike). Som et resultat av rangerings-forespørsel kom Streets Smart på 55.-plass og Mr.0 som nr 80 i Nolife TV broadcast i Frankrike. Samme året i juni hadde bandet sitt tredje how i Shibuya Chelsea Hotel-konserthus. Samme måned blir alle bandets aktiviteter suspendert fordi Shindy må gjennomføre en operasjon etter at legene oppdaget en livstruende polypp på stemmebåndene hans. I oktober starter de aktivitetene igjen.
2011 De gav ut 3 nye maxi-singler Rondo, Devilish Eyes og Game of Love.
2012 2. mai gav de ut Life is Beautiful som ble et helt album av singelene Devilish Eyes og Game of love, med bonussporet Last tears som bare blir utgitt i Europa. 14. juni ga Anli Pollicino ut en coverversjon av You spin me round (like a record) sammen med deres første PV, som var en parodi på den originale musikkvideoen. 24. juni begynte de på sin andre Europaturné som startet I Norge på DesuCon i Oslo Kongressenter, dagen før holdt de en signering og spørsmålsrunde (Q&A), der bandet ble oppfordret til å lage en sang til den norske fansen. På konserten kom Anli Pollicino overraskende nok med en sang kalt Norwegian Salmon, der vokalisten Shindy byttet plass med trommeslageren Kiyozumi som sang Norwegian Salmon.
Deres nye album TRANCEformer ble lagt ut på iTunes 20. juni, og blir offisielt utgitt den 15. august.
Yongdong kraftverk

Yongdong kraftverk er et varmekraftverk i provinsen Gangwon i Sør-Korea. Det har en installert produksjonskapasitet på 325 MW fordelt på 2 blokker / turbiner. Brenseltypen er kull og antrasitt. Operatør er Korean South-East Power Co. Utbyggingen skjedde omkring 1975–1979. Teknologien er levert av Hitachi.
Kiyoshi Nakamura

Karriere

Kiyoshi Nakamura startet sin profesjonelle karriere i Toyota Motors i 1990. Han har også spilt for Shimizu S-Pulse og Ventforet Kofu.
Daddy Yankee

Personlig liv

Ayala holdt det personlige livet sitt privat. Han snakket lite om privatlivet sitt i intervjuer og på sosiale medier. Han sier at han ville unngå dette, fordi slike detaljer er det eneste aspektet av livet som ikke er offentlig. Men i 2006 snakket han om forholdet sitt med kona og barna sine i et intervju med María Celeste Arrarás i Al Rojo Vivo. Han uttalte at ekteskapet hans er sterkt fordi han og hans kone er "venner over alt", og at han har forsøkt å ignorere andre fristelser fordi «svakhet er årsaken til at de fleste artister faller». Da Ayala var sytten år gammel fikk han sin første datter, som var forvirrende først, og han sa at det å oppdra en datter i en slik alder er en vanskelig opplevelse.
Ahmed Hassan Mahgoub

Landslaget

Han ble tatt ut i Egypts bruttotropp til VM i fotball 2018 i Russland, men ble vraket da troppen ble kuttet ned til den endelige 23-mannstroppen.
Voster

Om stedsnavnet

Varianter av stedsnavnet Voster kan spores tilbake til år 1338, da det i et brev ble kunngjort at Thorkel Bergulfssön solgte «6 Maanedmatsbol i Vervik i Bonster (Vormster) Sogn i Ryfylke» til Abbed Hogne for 9 Mark sølv. Andre navn stedet har blitt omtalt som, er bl.a. Wormster, Vormsta og Varstad. Dagens skrivemåte har blitt brukt siden 1886.
Det antas at stedsnavnet stammer fra adjektivet varmr som betyr oppvarming, eller varmt sted. Nominativsformen er vårmstr, mens genitivsformen er varmstar. Dette samsvarer med den lune beliggenheten Voster har. Stedet er omringet av fjell som i noen grad sperrer for både vind og skyer.
Brakteat

Smykke fra forhistorisk tid

Brakteat eller gullbrakteat er den arkeologiske betegnelsen på en liten, sirkulær, tynn gull- eller sølvplate med innstemplet bilde eller geometisk mønster som framstår i relieff på den ene siden, og forsynt med et hull eller en hempe for å kunne bæres rundt halsen i en snor, et kjede eller liknende. Det er funnet over 900 slike brakteater fra tiden omkring 500-550 e.Kr., hvorav ca. 2/3 stammer fra Norden.
I Vadstena (Sverige), ble en gullbrakteat funnet i jorden i 1774. Den er trolig fra slutten av 500-tallet, og er kjent fordi den har hele alfabetet i den eldre runerekken langs kanten av smykket.
Studiet av brakteater ble grunnlagt av den danske arkeologen Christian Jürgensen Thomsen. I en artikkel fra 1855 hevdet han at de hadde vært brukt som amuletter med forbilde i de romerske keisermedaljongene. I tidens løp er det gjort forskjellige forsøk på å fortolke motivene på bakgrunn av nordisk og germansk mytologi. Et særlig hyppig motiv med en rytter med en forholdsvis liten kropp, slik at rytterens hode hviler direkte på hesten, er på denne bakgrunnen tolket av mange som en framstilling av guden Odin.

Mynt

En gammel mynt med lav valør, som bare var preget på den ene siden. Metoden for myntpregingen antas å ha sin opprinnelse i Tyskland, men spredte seg raskt til andre land i Europa. Myntene var ofte uregelmessige i formen, og sølvet (metallet) var så tynt at pregningen kunne sees på motsatt side. Det er den letteste mynttypen man kjenner til, og vekten kunne være så lav som 0,06 gram.
I Norge ble det preget myntbrakteater i perioden ca. 1110–1522. Sverre Sigurdsson (1177–1202), preget i sin tid store mengder brakteater.
Den første som preget brakteater i Norge var Olav Magnusson, og den siste erkebiskop Erik Valkendorf.
Allongeparykk

Allongeparykk (av det franske allonge, «forlengelse») er en type høy, krøllete parykk med midtskill og skulderlange lokker som var mote for menn i den europeiske overklassen fra omkring 1650 til 1720.

Historikk

Moten med allongeparykker oppstod ved hoffet rundt den franske kongen Ludvig 13. (1601–1643) på 1630-tallet og spredte seg derfra blant herrer i aristokratiet og overklassen over hele Europa. Ludvig 13. skal ha blitt skallet allerede som 23-åring, kanskje på grunn av syfilis. Da sønnen Ludvig 14. (1638–1715) begynte med svart allongeparykk 1672 slo moten med lange parykker for alvor gjennom i Europa.
Tidligere hadde en båret eget langt hår, men løshår gjorde det mulig med enda mer imponerende frisyrer, og parykkene ble et typisk utslag av høybarokkens overdådige formuttrykk. Allongeparykkene ble avløst av mindre pudderparykker på 1700-tallet. Disse parykkene var fortsatt krøllete, men kortere, oftest hvitpudret og ble i rokokkomoten utstyrt med sløyfe, tøypose eller hårpisk i nakken.
Varianter av gråhvite allongeparykker var lenge en del av embetsdrakten til dommere i flere land innen det britiske Commonwealth. Slike parykker blir fortsatt båret sammen med svarte kapper av dommerne og skrankeadvokater i engelske rettssaler.
Stina Ekblad

Biografi

Hun er datter av en småbruker fra den finske Österbotten utenfor Vasa.
Skuespillerinne ble hun fordi hun oppdaget at det å være skuespiller var den beste måten å uttrykke sine språklige uttrykksbehov. Da det var vanskelig å få utdannelse for dette i Finland flyttet hun sytten år gammel til Danmark der hun først gikk på folkehøgskole og siden på teaterskolen før hun havnet på Odense Teater der hun var i ni år. I løpet av den tiden fikk hun sin filmdebut i den finsksvensk TV-serien Amirika (1975).
Deretter flyttet hun til Stockholm og Sverige og arbeidet først ved Stockholms stadsteater i 1980 og fra 1987 Dramaten.
Mange karakteristikker har vært benyttet for å fange karakteren hos denne egenartede skuespillerinnen. Mye sikter til hennes utseende og milde finlandssvenske dialekt som «hulder» eller «lys, rank bjørk». Klart er at hun mange ganger fått spille figurer som har vært både kunstnerlige og veldig sjelfulle som Siri von Essen i SVTs store Strindbergserie, August Strindberg ett liv (1985), eller som Agnes von Krusenstjerna i Mai Zetterlings Amorosa (1986). Hennes utstråling av svalt klassisk skjønt vemod med all dens flertydighet har også gjort henne særlig skikket for å framstille rent androgyne figurer som Ismael i Fanny og Alexander (1982) eller som Tintomara i Drottningens juvelsmycke på Dramaten (1987). Men hun kan like gjerne opptre som mer rendyrket usympatiske figurer som filmdirektøren i Livsfarlig film (1988) eller sekretæren i Killinggängets TV-film På sista versen – en liten film om døden (1999). Hun spilte også hovedrollen som markise de Sade i Ingmar Bergmans oppsetning av Markisinnan de Sade (TV-versjonen 1992). Hun utmerkes ved den store presisjonen i sine fremføringer. Med sin distinkte språkbehandling har hun også ofte blitt benyttet som oppleser og resitatør.
Stina Ekblad mottok O'Neill-stipendiet i 1995 og i 2002 fikk hun et fireårig professorat i scenisk skuespill med hovedvekt på teksttolkning og språklig fremføring ved Teaterhögskolan i Stockholm. 
Hun er gift med skuespilleren Jan Dolata.
Lørenskog Skiklubb

Lørenskog Skiklubb (LSK), stiftet 1919, er Lørenskog kommunes eldste idrettsklubb. Klubben har rundt 700 medlemmer (i 2013) og aktive grupper innen langrenn, skiskyting og alpin.  Skihytta er klubbhuset til LSK.
Episclera

Episclera eller episklera (latin: «lamina episcleralis») er det ytterste laget i øyets senehinne (sclera). Det er sammensatt av løst, fibrøst og elastisk bindevev og har fester i Tenons kapsel.
Det ligger et vaskulært pleksus mellom konjunktiva og sklera, som er sammensatt av to lag med blodårer, de øvre vannvenene og de dype episklerale venene.

Klinisk betydning

Ved episkleritt har episclera og Tenons kapsel blitt infiltrert av inflammatoriske celler.
Primera División 1976–1977

Primera División 1976-77 var den 46. sesongen i spansk fotball siden ligaen ble innført. Sesongen ble innledet 4. september 1976 og avsluttet 22. mai 1977. Argentinske Mario Kempes fra Valencia CF ble toppscorer med 24 ligamål. Atlético Madrid vant sin 8. ligatittel denne sesongen.

Vinnerlag

Spillere for Atlético Madrid som hadde mer enn 8 kamper:
Francisco Aguilar, Alberto Fernandez, Rubén Hugo Ayala, Domingo Benegas Jiménez, Francisco Javier Bermejo, José Luis Capón, Eusebio, Ramón Armando Heredia, Eugenio Leal Vargas, Leivinha, Marcelino Pérez, Panadero, Luis Pereira, Miguel Reina, Robi, Rubén Cano, Ignacio María Salcedo
Trener: Luis Aragonés
Tor Helliesen

Stavanger museum

Han ble i 1882, 27 år gammel, ansatt som konservator ved Stavanger museum i Stavanger. Han måtte som konservator ved museet dekke et bredt fagspekter, foruten insekter, edderkoppdyr og annen naturhistorie ved de naturhistoriske samlingene. Han hadde også ansvar for både den etnografiske- og oldsaksamlingen. Først i 1909 fikk museet en egen konservartor for arkeologi.
Helliesen bygget opp den entomologiske samlingen ved museet. Den bestod opprinnelig av omtrent 500 eksemplar av insekter fra Asia, Afrika og Amerika. Samlingen ble under Hellisen særlig styrket med biller fra Rogaland og Agder, men også endel teger og gresshopper. Det ble innkjøpt en samling med sommerfugler. Senere fikk Helliesen engasjement som bestyrer ved museet.

Biller

Helliesen var særlig interessert i biller (Coleoptera) og hadde en stor samling fra Rogaland. Han ble regnet som spesialist og var blant de tidligste i Norge som undersøkte denne insekt-gruppen. Da han døde, etterlot han seg et nesten ferdig manuskript om Stavanger amts Coleoptera. dette ble av Fritz Jensen fullført og publisert i Stavanger museums årshefter i 1914 og 1915. De to artiklene omhandlet tilsammen 1 226 arter av biller fra Rogaland. Dette var den gang et høyere artstall enn hva som var publisert fra Bergens amt og Nord-Norge. Thomas Georg Münster skrev i Helliesens nekrolog at … i vitenskapelig henseende hadde Helliesen det lykkelige lodd å få sitt arbeidsfelt i en landsdel som for entomologene var nesten fullstendig ukjent. Vårt kjennskap til Stavanger amts fauna skyldes Helliesens utrettelige arbeid gjennom 30 år. Bare gjennom slikt, langsiktig arbeid blir det mulig å bli kjent med landets insektfauna..
Samme år som han døde, i 1914, fikk han besøk av den unge Andreas Strand og bidrog til Strands interesse for biller. Sammen drog de ut på en ekskursjon og Strand fikk innføring i innsamling og preparering av insekter.
Vindeleka

Vindeleka Barne- og Ungdomsteater ble startet i 1994 med utgangspunkt i Røde Mølle.
Vindeleka er et frittstående amatørteater som drives av foreldrene til deltakerne. Teaterets formål er å gi et helårstilbud til barn og ungdom i Fredrikstad. Målsetningen er å sette opp en stor oppsetting hvert år i høstsemesteret. Vindeleka Barne- og Ungdomsteater ønsker å gi barn og ungdom mulighet til egenutvikling og personlig vekst, derfor får alle aktørene aktive roller i Vindelekas teateroppsetninger.
Vindeleka satte i 2010 opp stykket Trollmannen fra Oz, som er den første og mest kjente boken i serien Bøkene om Oz. Serien er skrevet av Lyman Frank Baum
Gimsøy kommune

Historie

Kommunen ble skilt ut fra Vågan kommune i 1856, under navnet Gimsøy kommune. Ved opprettelsen hadde Gimsøy kommune 987 innbyggere. 1. januar 1964 ble Gimsøy, Vågan og bykommunen Svolvær slått sammen igjen til nye Vågan kommune. Ved sammenslåingen hadde Gimsøy kommune 1 551 innbyggere.
Gimsøy kommune bestod av Gimsøya, Vikerøya, bygdene i Strauman-området og Laukvik. Strauman-området ligger i likhet med Laukvika på Austvågøya og består av bygdene Sundlandsfjorden (nå fraflyttet), Brenna, Gravermarka, Sydal, Rystad, Kleppstad og Lyngvær. På selve Gimsøya finnes bygdene Barstrand og Vinje. Siste ordfører i Gimsøy kommune var Konrad Høydal (Venstre) fra Gravermark.

Politikk i Gimsøy kommune

Listevalget i Gimsøy kommune var mellom apolitiske bygdelister. Etter andre verdenskrig var det hovedsakelig tre lister som stilte, basert på de tre geografiske områdene i kommunen: Gimsøy, Strauman og Laukvik.
Xihoudukulturen

Xihoudukulturen (kinesisk: 西侯度文化; pinyin: Xihoudu wenhua; Wade–Giles: Hsi-hou-tu wen-hua) er en kultur fra eldre steinalder i det nordlige Kina.

Beskrivelse

Det første funnstedet, landsbyen Xihoudu (kinesisk: 西侯度) i fylket Ruicheng (kinesisk: 芮城) i provinsen Shanxi, er navnegivende for kulturen. Xihoudu-funnstedet er et av de mest betydelige skattkammer i den nasjonale kinesiske kulturarven. Den ble oppdaget i 1960 og utgravd i perioden 1961–1962.  Funnene regnes å være 1,8 millioner år gamle.

Kulturmille

Funnstedet ble i 1988 oppført på listen over Folkerepublikken Kinas kulturminner (3-182).
Trier-slekten

Trier er en jødisk slekt som innvandret til Danmark fra Trier på 1700-tallet.
Siden er slekten blitt inngiftet med en gren av slekten Mørch fra Nørrejylland og har satt betydelige avtrykk i dansk skole-, kunst- og kulturliv.

Historie

Den vidtforgrenede slekten stammer især fra to brødre i andre generasjon: bankieren Schalom Seligman Trier (1768–1838) og grossereren Meyer Seligman Trier (1770–1837), som var stamfar til blant andre politikerne Herman Martin (1845–1925) og Gerson Trier (1851–1918) samt legen Seligman Meyer Trier (1800–1863). Sistnevnte var far til apotekeren Salomon Meyer von Trier (1804–1894), forretningsmannen Adolph Meyer Trier (1817–1889) og legen Frederik Jakob Trier (1831–1898).
Schalom Seligman Triers sønnesønn var høyskolemannen Ernst John von Trier (1837–1893), hvis morfar var M.L. Nathanson. Han etablerte Vallekilde Højskole. Ernst Trier fikk med sin andre hustru, Julie Marstrand, fem barn:
Ingeborg Trier (1868–1904),
Sigrid Trier (1871–1954), gift med Povl Hansen, som etterfulgte Ernst Trier som forstander for Vallekilde Højskole.
Gudrun Trier (1877–1956), gift med arkitekten Ejvind Mørch
Esther Trier (1881–1967), gift med arkitekten Jep Fink.
Ernst Triers sønn, maleren Troels Trier (1879–1962), var i ekteskap med Karen Dal far til fire barn, deriblant malerne Ernst Trier (1920–1979) og Niels Holmer Trier (1916–1999), som var gift med Aase Frederiksen og ble far til tre barn, herunder musikeren og kunstneren Troels Trier (født 1940) og gitaristen Lars Trier. Maleren Ernst Trier giftet seg for andre gang med Else Petersen. De hadde to døtre.
Musikeren Troels Trier var gift med Dea Trier Mørch og er far til musikeren Tobias Trier (født 1973) og forfatteren og billedkunstneren Sara Trier (født 1975). Journalisten Lars Trier Mogensen er gift med Sara Trier og har etter henne tatt mellomnavnet Trier.
Place d'Italie (Paris Metro)

Historikk

Den første delen av linje 5 til stasjonen Gare d'Orléans (nå Gare d'Austerlitz) ble åpnet 2. juni 1906, og 14. oktober 1907 ble metrolinjene 2 Sud og 5 slått sammen, og linje 2 Suds perronger tatt ut av bruk. Metrolinje 6 til stasjonen Nation tok 1. mars 1909 i bruk perrongene som linje 2 Sud tidligere brukte. Metrolinje 10 ble trukket videre fra stasjon Odéon til stasjon Porte d'Italie og åpnet 15. februar 1930. 
26. april 1931 ble metrolinje 10 en del av linje 7, og 6. oktober 1942 ble traséen mellom stasjonene Place d'Italie og Charles de Gaulle – Étoile flyttet fra metrolinje 5 til linje 6. En snu-løkke for metrotogene som trafikkerer linje 5 ble åpnet 2. september 2007.
Apatura

Utseende

Store, kraftige sommerfugler med trekantede forvinger. Kroppen er stor og kraftig. Hos hannene er vingenes overside er blålig metallskimrende med hvite flekker. Hunnene er mer brunlige.

Levevis

Larvene går på osp, seljer og på andre vier-arter (Salix spp.).
De voksne sommerfuglene holder seg mest oppe i trekronene, der hannene forsvarer territorier.
De besøker sjelden blomster, men drikker ofte fra sølepytter og suger også til seg væske fra åtsler og gjødsel.

Utbredelse

Slekten er utbredt i den Palearktiske økosonen.
Apatura iris forekommer nord til det sørligste Sverige, men ikke i Norge.
Møre Arbeiderblad

Møre Arbeiderblad var en norsk lokalavis, utgitt i Ålesund fra 13. september 1923 til 28. mars 1931. Avisen ble startet rett før den store splittelsen i Arbeiderpartiet i 1923, og ble etter bruddet talerør for Norges Kommunistiske Parti på Sunnmøre. 
De første månedene kom avisen ukentlig, men i januar 1924 begynte man å gi den ut to ganger i uka. På slutten av Galåens lange redaktørperiode, sommeren 1929 måtte man igjen trappe ned til en utgave ukentlig.
John the Revelator

Coverversjoner

Utallige bands og musikere har gjort coverversjoner av sangen, blant annet The Blues Brothers, Beck, John Mellencamp, Phil Keaggy, Nick Cave, Gov't Mule, The Indelicates, Curtis Stigers for TV-serien «Sons of Anarchy», The Dirty Dozen Brass Band, R.E.M., The Silencers, Rolf Harris, Lee Roy Parnell, Frank Black og A. A. Bondy.  
Depeche Mode, The Midnight Ghost Train og Dave Matthews Band har låter med likelydende titler som er inspirert av det tradisjonelle gospelnummeret, akkurat som «Cannon» av The White Stripes. I filmen Blues Brothers 2000 har gospelnummeret fått et ekstra vers som ble spesialskrevet for filmen og sunget av Joe Morton, mens resten av sangen fremføres av James Brown, Taj Mahal og Sam Moore. Bandet Clutch brukte noe av teksten i nummeret «Profits of Doom» på CD-en Blast Tyrant.
Stensalen

Stensalen er en sal på Drottningholms slott på Lovön, Stockholms län. Salen ligger i hovedetasjens sørlige del, direkte under Rikssalen og inngår i kongefamiliens private del. Stensalen var opprinnelig Hedvig Eleonoras store matsal med golv av stein, derav navnet.
Stensalen ble skissert som Hedvig Eleonoras sentrale sal og fungerte som den store matsalen. Veggene er kledd med vevde tapet som ble bestilt i Delft for dronning Kristinas kroning i 1650. Den svært rikt utsmykkede åpne peisen ble skapt av den italienske stukkatøren Carlo Carove.
Under Oscar Is tid ble det i Steinsalen skapt et minnerom over Karl XIV Johan, hvor man også minnet hans fredelige innsatser. Her fantes malerier av kongens slag og salen var en fullføring av Karl X Gustavs galleri i samme etasje. Minnerommets innredning ble dog senere fjernet under Gustaf V. Salens møblement ble modernisert av Gustaf VI Adolf og deretter av den nåværende monarken Carl XVI Gustaf. Rommet er nå kongefamiliens hverdagsstue, hvor også den tradisjonelle julefeiringen, kjent fra mange tv-program, finner sted.
Codename: Kyril

Codename: Kyril er en 208-minutters britisk TV-serie fra 1988. Den er et spiondrama fra den kalde krigen, med Ian Charleson, Edward Woodward, Denholm Elliott, Joss Ackland og Richard E. Grant. Serien ble regissert av Ian Sharp, og manuskriptet ble skrevet av John Hopkins, basert på en roman av John Trenhaile. 
Espen Skjønberg spiller General Michaelov, og deler av serien som foregår i Russland ble innspilt i Oslo, Norge. Tor Stokke og Sven-Bertil Taube har også roller.
Adhan

Adhān (arabisk: أَذَان‎ Azan/Ezan [ʔæˈðæːn]) er det islamske kallet til bønn, resitert av muezzinen på foreskrevne tider på dagen. Ordet betyr «å høre», «å lytte» eller «å bli informert», og roten av ordet er ʼḏn أَذَن, som betyr «å tillate»; en annen avledning av dette ordet er udun, som betyr «øre».
Mara Salvatrucha

Aktiviteter

Den 13. juli 2003 ble amerikanske Brenda Paz, en 17 år gammel kvinne som var et tidligere medlem av banden, funnet knivstukket på bredden av elven Shenandoah i delstaten Virginia. Paz ble drept etter at hun skal ha informert føderale myndigheter i USA om de kriminelle aktivitetene til Mara Salvatrucha. To av hennes tidligere venner, som fremdeles var medlemmer av banden, ble senere dømt for drapet på Brenda Paz.
Den 23. desember 2004 utførte denne gruppen en av de mest omtalte bandeforbrytelsene i Mellom-Amerika. Dette skjedde i Chamelecón i Honduras, da en intercity-buss ble stoppet på gaten og skutt i stykker med automatgeværer. Medlemmer av MS-13 skjøt og drepte minst 28 sivile passasjerer, hvorav de fleste var kvinner og barn. 
Den 13. mai 2006 ble Ernesto "Smokey" Miranda, et tidligere høyt rangert medlem og en av grunnleggerne av Mara Salvatrucha, myrdet i sitt eget hjem i El Salvador. Han hadde da klart å komme seg ut av gruppen og i stedet begynt å studere jus. På fritiden sin arbeidet han for å holde barn og ungdom ute av farlige gjengmiljøer. 
I februar 2009 arresterte politiet i delstatene Colorado og California rundt 20 medlemmer av MS-13, samtidig som de beslagla store mengder metamfetamin, cirka 2,3 kilo kokain, en liten mengde heroin, 12 skytevåpen og 3300 dollar i kontanter.

I Norge

Politiet i Norge har oversikt over cirka 40 navngitte personer i Norge, som kopierer innvielsesritualer, handlinger og talemåten til MS-13 fra USA. De fleste medlemmene er i alderen 13 til 18 år, men noen få av dem er også litt eldre, hovedsakelig tidlig i 20-årene. 
Noen av dem har langt kriminelt rulleblad, mens andre ikke har gjort seg kjent for politiet fra tidligere. Det er ikke blitt bekreftet eller sannsynliggjort at medlemmene av MS-13 i Norge har noen direkte forbindelse eller kontakt med medlemmene av grupperingen i USA eller andre europeiske land.